हिंदी को लोकप्रिय बनाने में भारत के सिनेमा जगत का भी बहुत योगदान हैं। बॉलिवुड फिल्मों के गाने रूस, चीन, इंग्लैंड, अमेरिका सहित अरब देशों में बहुत लोकप्रिय हैं। चीन में भारतीय फिल्मों ने रिकॉर्ड तोड़ कमाई की हैं। राजकपूर पर फिल्माया गया गाना 'मेरा जूता है जापानी ' रूस में काफी मशहूर हुआ था। पिछले दिनों चीन यात्रा के दौरान भारत के प्रधानमंत्री नरेंद्र मोदी का स्वागत हिंदी फिल्म ये 'वादा रहा' के एक गाने की धुन बजाकर किया गया था। अभी हाल ही में चेक रिपब्लिक के दौरे पर भारत के राष्ट्रपति रामनाथ कोविंद के स्वागत में बॉलिवुड फिल्म के गाने 'पल पल दिल के पास तुम रहती हो' को गाकर किया गया।